CELEX: 32012R0088
Language: el
Date: 2012-02-01 00:00:00
Title: Εκτελεστικός κανονισμός (ΕΕ) αριθ. 88/2012 της Επιτροπής, της 1ης Φεβρουαρίου 2012 , για την τροποποίηση του κανονισμού (ΕΚ) αριθ. 1210/2003 σχετικά με ορισμένους ειδικούς περιορισμούς στις οικονομικές και χρηματοδοτικές σχέσεις με το Ιράκ

2.2.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 30/11
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 88/2012 ΤΗΣ ΕΠΙΤΡΟΠΉΣ
   της 1ης Φεβρουαρίου 2012
   για την τροποποίηση του κανονισμού (ΕΚ) αριθ. 1210/2003 σχετικά με ορισμένους ειδικούς περιορισμούς στις οικονομικές και χρηματοδοτικές σχέσεις με το Ιράκ
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 1210 /2003 του Συμβουλίου, της 7ης Ιουλίου 2003, σχετικά με ορισμένους ειδικούς περιορισμούς στις οικονομικές και χρηματοδοτικές σχέσεις με το Ιράκ (1), και ιδίως το άρθρο 11 στοιχείο β),
   Εκτιμώντας τα ακόλουθα:
   
               (1)
            
            
               Το παράρτημα IV του κανονισμού (ΕΚ) αριθ. 1210/2003 περιέχει κατάλογο των φυσικών και νομικών προσώπων, των φορέων και των οντοτήτων που συνδέονται με το καθεστώς του πρώην προέδρου Σαντάμ Χουσεΐν και που αφορά τη δέσμευση κεφαλαίων και οικονομικών πόρων βάσει του εν λόγω κανονισμού.
            
         
               (2)
            
            
               Στις 2 Ιουνίου 2011, η Επιτροπή Κυρώσεων του Συμβουλίου Ασφαλείας των Ηνωμένων Εθνών αποφάσισε να διαγράψει δύο φυσικά πρόσωπα από τον κατάλογο των προσώπων ή οντοτήτων που αφορά η δέσμευση κεφαλαίων και οικονομικών πόρων, με παραπομπή στην παράγραφο 23 στοιχείο β) του ψηφίσματος 1483(2003) του Συμβουλίου Ασφαλείας των Ηνωμένων Εθνών. Επιπλέον, στις 6 Δεκεμβρίου 2011, η Επιτροπή Κυρώσεων αποφάσισε να αφαιρέσει ένα φυσικό πρόσωπο από τον κατάλογο.
            
         
               (3)
            
            
               Το παράρτημα V του κανονισμού (ΕΚ) αριθ. 1210/2003 περιέχει τον κατάλογο των αρμόδιων αρχών στις οποίες ανατίθενται ειδικά καθήκοντα σχετικά με την εφαρμογή του εν λόγω κανονισμού. Ο κατάλογος αυτός θα πρέπει να επικαιροποιηθεί βάσει των πληροφοριών που υποβλήθηκαν από την Ελλάδα και την Ουγγαρία.
            
         
               (4)
            
            
               Πρέπει, επομένως, να τροποποιηθούν αναλόγως τα παραρτήματα IV και V του κανονισμού (ΕΚ) αριθ. 1210/2003.
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα IV του κανονισμού (ΕΚ) αριθ. 1210/2003 τροποποιείται σύμφωνα με όσα ορίζονται στο παράρτημα I του παρόντος κανονισμού.
   Άρθρο 2
   Το παράρτημα V του κανονισμού (ΕΚ) αριθ. 1210/2003 τροποποιείται σύμφωνα με το παράρτημα II του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 1 Φεβρουαρίου 2012.
      
         
            Για την Επιτροπή, εξ ονόματος του Προέδρου,
         
            Προϊστάμενος της Υπηρεσίας Μέσων Εξωτερικής Πολιτικής
         
      
   
   
      (1)  ΕΕ L 169 της 8.7.2003, σ. 6. Κανονισμός όπως τροποποιήθηκε τελευταία με τον κανονισμό (ΕΚ) αριθ. 131/2011 του Συμβουλίου (ΕΕ L 41 της 15.2.2011, σ. 1).
   
      ΠΑΡΑΡΤΗΜΑ I
      Τα ακόλουθα φυσικά πρόσωπα, φορείς ή οντότητες διαγράφονται από το παράρτημα IV του κανονισμού (ΕΚ) αριθ. 1210/2003:
      
                  (1)
               
               
                  Nabil Victor Karam. Ημερομηνία γέννησης: 1954. Διευθύνσεις: α) c/o Trading and Transport Services, Al-Razi Medical Complex, Jabal Al-Hussein, Amman, Ιορδανία, β) c/o Alfa Company Limited for International Trading and Marketing, P.O. Box 910606, Amman 11191, Ιορδανία. Ιθαγένεια: λιβανέζικη.
               
            
                  (2)
               
               
                  Hikmat Jarjes Bahnam (επίσης γνωστός ως Hikmat Gargees). Διεύθυνση: Βαγδάτη, Ιράκ. Αριθ. διαβατηρίου 035667 (ιρακινό).
               
            
                  (3)
               
               
                  Tarik Nasser S. Al Obaidi [επίσης γνωστός ως α) Tarik al'Ubaydi, β) Tariq al'Ubaydi]. Ημερομηνία γέννησης: 1945. Τόπος γέννησης: Βαγδάτη, Ιράκ. Διεύθυνση: Βαγδάτη, Ιράκ. Αριθ. διαβατηρίου 212331 (ιρακινό).
               
            
   
      ΠΑΡΑΡΤΗΜΑ II
      Το παράρτημα V του κανονισμού (ΕΚ) αριθ. 1210/2003 τροποποιείται ως εξής:
      
                  (1)
               
               
                  Η διεύθυνση της ιστοσελίδας που παρέχει πληροφορίες για την αρμόδια αρχή υπό τον τίτλο «ΕΛΛΑΔΑ» αντικαθίσταται με την ακόλουθη:
                  «http://www1.mfa.gr/en/foreign-policy/global-issues/international-sanctions.html»
               
            
                  (2)
               
               
                  Η διεύθυνση της ιστοσελίδας που παρέχει πληροφορίες για την αρμόδια αρχή υπό τον τίτλο «ΟΥΓΓΑΡΙΑ» αντικαθίσταται με την ακόλουθη:
                  «http://www.kormany.hu/download/5/35/50000/ENSZBT-ET-szankcios-tajekoztato.pdf»